de Havilland Aircraft Company
Store norske leksikon,Teknologi og industri,Transport,Luftfart,Flyindustri,Fly- og helikopterprodusenter
de Havilland Aircraft Company er en tidligere britisk flyprodusent, kjent for blant annet treningsflyet Tiger Moth, jagerbomberen Mosquito og det jetdrevne jagerflyet Vampire.
Historie de Havilland Aircraft Company Ltd. ble grunnlagt av Geoffrey de Havilland (1882–1965) i 1920 i Hendon, men flyttet raskt til Edgeware i Middlesex. Geoffrey de Havilland hadde i 1910 utviklet og fløyet sitt første fly, og mens han var ansatt i Airco fra 1914 til 1920 utviklet en rekke suksesfulle flytyper. I 1934 ble selskapet flyttet til Hatfield i Hertfordshire. I 1938 begynte selskapet på eget initiativ utvikling av jagerbomberen Mosquito, denne fløy første gang i 1940 og ble en av de viktigste flytypene brukt av Storbritannia under andre verdenskrig. De siste flytypene utviklet av de Havilland var passasjerflyet Trident og forretningsflyet DH.125.de Havilland produserte også den suksessfulle serien av Gipsy flymotorer i en rekke varianter fra 1928, blant annet Gipsy Major brukt av skoleflyet Tiger Moth, og selskapets første jetmotor, Goblin, ble prøvekjørt første gang i 1943.de Havilland Engine Company ble slått sammen med Armstrong Siddeley Motors og Bristol Aero-Engines for å danne Bristol Siddeley Engines i 1959, og som ble tatt over av Rolls-Royce i 1966, og de Havilland Aircraft Company ble slått sammen med Avro, Hawker og Blackburn Aircraft for å danne Hawker Siddeley i 1960. de Havilland Canada I 1928 etablerte de Havilland datterselskapet de Havilland Aircraft of Canada i Toronto i Canada. Datterselskapet utviklet og produserte etter andre verdenskrig flere egne flytyper, blant annet passasjerflyene Twin Otter og Dash 8. de Havilland Canada ble også overtatt av Hawker Siddeley-gruppen i 1960, men beholdt navnet de Havilland. Fra 1974 var selskapet statseid. I 1980 ble selskapet privatisert, og i 1985 ble det overtatt av Boeing. de Havilland Canada har siden 1992 vært eid av det canadiske fly- og motorindustrikonsernet Bombardier Inc. Kjente og viktige flytyper Årstall for første flygning er i parentes: DH.60 Moth (1925) – enmotors treningsfly DH.66 Hercules (1926) – tremotors passasjerfly  DH.82 Tiger Moth (1931) – enmotors treningsfly DH.84 Dragon (1932) – tomotors passasjerfly DH.88 Comet (1934) – enmotors konkurransefly  DH.98 Mosquito (1940) – tomotors jagerbomber  DH.100 Vampire (1943) – enmotors jetdrevet jagerfly  DH.103 Hornet (1944) – tomotors jagerfly DH.104 Dove (1945) – tomotors passasjerfly  DH.106 Comet (1949) – firemotors jetdrevet passasjerfly  DH.112 Venom (1949) – enmotors jetdrevet jagerfly DH.114 Heron (1950) – firemotors passasjerfly  DH.110 Sea Vixen (1951) – tomotors jetdrevet jagerfly DHC-1 Chipmunk (1946) – enmotors treningsfly DHC-2 Beaver (1947) – enmotors STOL-fly   DHC-3 Otter (1951) – enmotors STOL-fly   DHC-4 Caribou (1958) – tomotors STOL-fly   DHC-6 Twin Otter (1965) – tomotors passasjerfly  DHC-7 Dash 7 (1975) – firemotors turbopropdrevet passasjerfly  DHC-8 Dash 8 (1983) – tomotors turbopropdrevet passasjerfly Les mer i Store norske leksikon Avro Fairey Aviation Handley Page